《与薛昭合婚诗》
唐代·张云容

脸花不绽几含幽，今夕阳春独换秋。

我守孤灯无白日，寒云陇换更添愁。

幽谷啼莺整羽翰，犀沈玉冷自长叹。

月华不向扃泉户，露滴松枝一夜寒。

韶光不见分成尘，曾饵金丹忽有神。

不意薛生携旧律，独开幽谷一枝春。

误入宫垣漏网人，月华静洗玉阶尘。

自疑飞到蓬莱顶，琼艳三枝半夜春。